En ældre dame fik sig en stor forskrækkelse i sit hjem i Syvsten torsdag først på eftermiddagen, hvor hun blev udsat for forsøg på hjemmerøveri. Det er stadig sparsomt, hvad anklager Christina Barnow kan oplyse om sagen, andet end at en mand nu er sigtet for hjemmerøveriet mod den ældre dame. Der er grundlovsforhør i sagen ved Retten i Hjørring klokken 11. Christina Barnow oplyser, at anklagemyndigheden vil bede om lukkede døre ved grundlovsforhøret.
En mand fremstilles i grundlovsforhør ved Retten i Hjørring. Han er sigtet for forsøg på hjemmerøveri.